google/wiki40b huggingface dataset:
ओबिलिस्क

एक लंबा, चार-तरफा, संकीर्ण पतला स्मारक है जो समाप्त होता है। पिरामिड जैसी आकृति या शीर्ष पर पिरामिड। ये मूल रूप से अपने बिल्डरों, प्राचीन मिस्र के द्वारा तेखेनु कहलाते थे। जिन यूनानियों ने उन्हें देखा, उनका वर्णन करने के लिए ग्रीक शब्द 'ओबिलिस्कोस' का इस्तेमाल किया और यह शब्द लैटिन और अंततः अंग्रेजी में पारित हो गया। प्राचीन ओबिलिस्क अखंड हैं; यह है, वे एक पत्थर से मिलकर बनता है। अधिकांश आधुनिक ओबिलिस्क कई पत्थरों से बने होते हैं; कुछ, जैसे वाशिंगटन स्मारक, इमारतें हैं।
स्टेल शब्द का उपयोग आमतौर पर अन्य स्मारकीय, ईमानदार, खुदा हुआ और गढ़े हुए पत्थरों के लिए किया जाता है।
टेरी विश्वविद्यालय

परिसर

टेरी विश्वविद्यालय प्लॉट १०, इंस्टीट्यूशनल एरिया, वसंत कुंज, नई दिल्ली में एक आधुनिक हरे रंग की इमारत में स्थित है। परिसर का भारत की राष्ट्रपति प्रतिभा देवीसिंह पाटिल ने ११ सितम्बर २००८ को उद्घाटन किया।

विश्वविद्यालय अपने लिए एक ऊर्जा कुशल आधुनिक हरी इमारतों के परिसर के निर्माण से सिद्धांत को अभ्यास मे डालता है।

एक अभिनव, वास्तु डिजाइन ऊर्जा की बचत के अलावा, अन्य इमारत अत्याधुनिक प्रौद्योगिकियों से सुसज्जित, संस्थान ऊर्जा की खपत को २५ % और पीने योग्य पानी के उपयोग को ६० % कम करता है।

प्रशासन

राजेंद्र कुमार पचौरी, टेरी के महानिदेशक और आईपीसीसी अध्यक्ष कुलपति है और प्रोफेसर भाविक बख्शी विश्वविद्यालय के उप कुलपति है।
थपकी प्यार की

कहानी

यह कहानी एक ऐसी लड़की की है, जो बोलते समय कई बार रुक जाती है और थपकी लगाने के बाद आगे बोलती है। इसलिए आस पास के लोगों ने उसे थपकी बुलाना शुरू कर दिया। उसके अटक अटक के बोलने के कारण उसकी शादी भी नहीं हो रही थी। एक बार उसे देखने दिवाकर और उसका परिवार आया था। जब दिवाकर को थपकी के अटक अटक के बोलने के बारे में पता चलता है तो वह भी शादी से इंकार कर देता है। उसकी लालची माँ कहती है कि हम थपकी की इस कमी का उसके परिवार से पैसे मांग कर उसका लाभ लेंगे। दिवाकर अपनी माँ की बात को मान जाता है।
एक दिन दिवाकर के मित्र को थपकी के अटक अटक के बोलने के बारे में पता चलता है। वह उसका हँसी उड़ाता है। दिवाकर को इससे बिलकुल भी अच्छा नहीं लगता। वह इस शादी के लिए मना कर देता है। इसके बाद थपकी को अहसास होता है, की उसने जीवन में कभी कुछ हासिल नहीं किया है। वह नौकरी के लिए आवेदन करती है। जिसमें उसको अपने परिवार का भी साथ मिलता है। वह नौकरी के लिए पुणे चले जाती है।

निर्माण

इसका निर्माण मुंबई और आगरा में किया गया है। इसके मुख्य किरदार के लिए जिज्ञासा सिंह और अंकित बाठला को चुना गया।
अहमद हसन अल वकर

इन्हेँ भी देखेँ

सद्दाम हुसैन
एजेंट राघव - क्राइम ब्रांच

सारांश

राघव के माता-पिता को बचपन में एक हत्यारा मार देता है। जिसे राघव देख लेता है, लेकिन उसके मुखोटे लटकाए रहने के कारण उसे पहचान नहीं पाता है और छोटे रहने के कारण कुछ कर भी नहीं पाता है। इस कारण वह हादसा वह बड़े होने के बाद भी नहीं भूलता और अपने माता-पिता के हत्यारे की तलाश करते रहता है।

निर्माण

इस आपराधिक धारावाहिक का निर्माण कोंटिलो प्रोडक्शंस ने किया है। इसका निर्माण मुख्यतः दिल्ली और राजस्थान में हुआ है। इसके लिए मुख्य किरदार के रूप में शरद केलकर को लिया गया। वे आठ वर्षों के पश्चात छोटे पर्दे पर नजर आए। इससे पहले वे फिल्मों में ही व्यस्त रहा रहे थे।
कार्तिक कृष्ण तृतीया

कार्तिक कृष्ण तृतीया भारतीय पंचांग  के अनुसार आठवें माह की अट्ठारहवी तिथि है, वर्षान्त में अभी १३२ तिथियाँ अवशिष्ट हैं।
पेत्रोज़ावोद्स्क

पेत्रोज़ावोद्स्क घटना

२० सितम्बर १९७७ में अचानक आकाश में बहुत ऊँचाई पर तैरती हुई एक भीमकाय जेलीफ़िश जैसी कई भुजाओं वाली वस्तु देखी। यह अफ़वाह फैल गई कि यह किसी अन्य ग्रह से आये यात्रियों का यान है। कुछ विद्वानों के अनुसार यह किसी सोवियत रॉकेट की उड़ान से पैदा होने वाले अजीब आकृति वाले धुएँ के मोटे बादल थे। अन्य लोगों का मानना था कि यह किसी गुप्त सोवियत परमाणु परीक्षण से उतपन्न बादल थे। सोवियत वैज्ञानिकों के अनुसार यह एक प्राकृतिक घटना थी। विवाद आज भी जारी है और इसे 'पेत्रोज़ावोद्स्क घटना' (Petrozavodsk phenomenon) के नाम से जाना जाता है।
मिट रॉमनी

मिट्ठू रोमनी (पूरा नाम विलार्ड मिट रोमनी) (जन्म 12 मार्च 1947) एक अमेरिकी व्यवसायी और राजनीतिज्ञ है। वह 2003 से 2007 तक मैसाचुसेट्स का 70वाँ राज्यपाल था। 2012 के राष्ट्रपति पद के नामांकन के लिए वह रिपब्लिकन पार्टी का एक उम्मीदवार है।
शंकरराव चव्हाण

शंकरराव भाऊराव चव्हाण (१४ जुलाई १९२० - २६ फरवरी २००४, एस॰ बी॰ चव्हाण) एक भारतीय राजनीतिज्ञ थे जो दो बार महाराष्ट्र के मुख्यमंत्री बने; २१ फरवरी १९७५ से १७ मई १९७७ तक और फिर से १२ मार्च १९८६ से २६ जून १९८८ तक। वे भारतीय राष्ट्रीय कांग्रेस के राजनीतिज्ञ थे। वे १९८७-१९८९ के दौरान भारत के केद्रीय वित्त मंत्री भी रहे।
पागलपन

पागलपन एक गंभीर मस्तिष्क विकार है जिसमें लोगों को असामान्य रूप से वास्तविकता की व्याख्या है। एक प्रकार का पागलपन मतिभ्रम, भ्रम, और बेहद अव्यवस्थित सोच और व्यवहार के कुछ संयोजन में हो सकता है।
एक पागल व्यक्ति सोचने समझने और सामान्य जन मानस की तरह निर्णय लेने में असमर्थ होता है। उसे दूसरों पर निर्भर होना पड़ता है। यदि पागलपन अति गम्भीर हो तो ऐसे व्यक्ति से समाज को खतरा तो है, वह स्वयं को भी चोट और हानि पहुँचा सकता है। इसलिए कई बार ऐसे व्यक्ति को पागलखाने में रखा जाता है जहाँ उसकी देखरेख के अलावा इलाज भी किए जाने के प्रयास होते हैं। और ग्रसित लोगों का ध्यान रख कर उनकी देख भाल की जाती है।

बनावटी पागलपन

बनावटी पागलपन का मतलब झूठा पागलपन होता है।
पागलपन शब्द का उपयोग उन व्यक्तियों के लिए किया गया है जो अपना ध्यान खुद नहीं रख सकते। मानसिक तौर पर बीमार होने के कारण वो अपने कानूनी कर्तव्यों कों समझ नहीं पाते। जब क़ानून के समक्ष पागलपन का कोई मामला आता है तो एक चिकित्सा अधिकारी कों उसकी जांच के लिए बुलाया जाता है कि व्यक्ति सच में पागल है या बनावटी पागलपन दिखा रहा है।
बनावटी पागलपन का मतलब मानसिक बीमारी का अनुकरण करना होता है। जब कोई व्यक्ति अपने किये हुए अपराध कों छुपाने के लिए बनावटी पागलपन करता है। या फिर अपने काम से बचने के लिए भी कोई बनावटी पागलपन दिखता है। कानूनी तौर पर अपने कर्तव्यों से बचने के लिए भी कोई व्यक्ति बनावटी पागलपन दिखता है।
भैरंग ऋषि

भैरंग ऋषि मेघवँश के महान संत थे| ये सरिया देवी के सतगुरू थे| इन्ही के आशीर्वाद से सरिया देवी ने तपते निमाडे मे से बिल्ली के बच्चो को जिँदा निकाला था|
नेत्र शोथ

प्रकार

कंजंक्टिवाइटिस आमतौर पर तीन प्रकार की होती है:

बैक्टीरियल कंजंक्टिवाइटिस

दोनों आँखों से बहुत अधिक कीचड़ आना। आँखों से गाढ़ा पदार्थ निकलता रहता है। इसकी वजह से कई बार सोकर उठने पर पलकें एक साथ चिपक जाती हैं। इसमें डॉक्टरी सलाह से एंटीबायोटिक ड्रॉप्स या ऑइंटमेंट का इस्तेमाल करें।

वायरल कंजंक्टिवाइटिस

कीचड़युक्त पानी काम आना, एक आँख से पानी आना। आमतौर पर यह इन्फेक्शन पहले एक आँख में होता है, मगर आसानी से दूसरी आँख में भी फैल सकता है।
गुनगुने या फिर नमक मिले पानी अथवा बोरिक एसिड पाउडर से दिन में कई बार आँखों को धोएं। डॉक्टरी सलाह लें।

एलर्जिक कंजंक्टिवाइटिस

दोनों आँखों से पानी आना, खुजली होना और लाली आना। यह आमतौर पर दोनों आँखों को प्रभावित करता है।
वायरल कंजंक्टिवाइटिस में बताए उपायों पर अमल करें।
बैक्टीरियल कंजंक्टिवाइटिस: इसमें बाकी लक्षणों के अलावा

सावधानी

बैक्टीरियल और वायरल कंजंक्टिवाइटिस बहुत तेजी से फैलने वाला रोग है। यह परिवार और डॉक्टर की क्लिनिक में आए लोगों में बहुत तेजी से फैल सकता है। यदि आप या आपका बच्चा "आई इंफेक्शन" का शिकार हो गया है, तो परिवार के सभी सदस्य साफ सफाई पर खास तवज्जों दें। अच्छी तरह हाथ धोएं, रोगी के टॉवेल, रूमाल का इस्तेमाल न करें और तकिए का कवर रोजाना बदलें। धैर्य रखें, डॉक्टर के बताएं निर्देशों का पालन करें, कुछ दिनों में कंजंक्टिवाइटिस ठीक हो जाती है।
वायरल कंजंक्टिवाइटिस का कोई इलाज नहीं किया जाता है क्योंकि आमतौर पर एक हफ्ते में यह अपने आप ठीक हो जाता है। इसमें बोरिक एसिड से आँखों को धोना ठीक रहता है। एलर्जिक कंजंक्टिवाइटिस में नॉन-स्टेरॉयडल एंटी-इन्फ्लेमेट्री मेडिकेशन की जरूरत होती है और बैक्टीरियल कंजंक्टिवाइटिस में बैक्टीरियल आई ड्रॉप इस्तेमाल करने को कहा जाता है।
मैग्निसियम कार्बोनेट

मैग्निसियम कार्बोनेट एक अकार्बनिक यौगिक है।
रामनगर, वाराणसी

रामनगर की रामलीला

यहां दशहरा त्यौहार खूब रौनक और तमाशों से भरा होता है। इस अवसर पर रेशमी और ज़री के ब्रोकेड आदि से सुसज्जित भूषा में काशी नरेश की हाथी पर सवारी निकलती है और पीछे-पीछे लंबा जलूस होता है। फिर नरेश एक माह लंबे चलने वाले रामनगर, वाराणसी की रामलीला का उद्घाटन करते हैं। रामलीला में रामचरितमानस के अनुसार भगवान श्रीराम के जीवन की लीला का मंचन होता है। ये मंचन काशी नरेश द्वारा प्रायोजित होता है अर पूरे ३१ दिन तक प्रत्येक शाम को रामनगर में आयोजित होता है। अंतिम दिन इसमें भगवान राम रावण का मर्दन कर युद्ध समाप्त करते हैं और अयोध्या लौटते हैं। महाराजा उदित नारायण सिंह ने रामनगर में इस रामलीला का आरंभ १९वीं शताब्दी के मध्य से किया था।

सरस्वती भवन

रामनगर किले में स्थित सरस्वती भवन में मनुस्मृतियों, पांडुलिपियों, विशेषकर धार्मिक ग्रन्थों का दुर्लभ संग्रह सुरक्षित है। यहां गोस्वामी तुलसीदास की एक पांडुलिपि की मूल प्रति भी रखी है। यहां मुगल मिनियेचर शैली में बहुत सी पुस्तकें रखी हैं, जिनके सुंदर आवरण पृष्ठ हैं।
व्यास मंदिर, रामनगर प्रचलित पौराणिक कथा के अनुसार, एक बार जब वेद व्यास जी को नगर में कहीं दान-दक्षिणा नहीं मिल पायी, तो उन्होंने पूरे नगर को श्राप देने लगे। उसके तुरंत बाद ही भगवान शिव एवं माता पार्वतीएक द पति रूप में एक घर से निकले और उन्हें भरपूर दान दक्षिणा दी। इससे ऋषि महोदय अतीव प्रसन्न हुए और श्राप की बात भूल ही गये। इसके बाद शिवजी ने व्यासजी को काशी नगरी में प्रवेश निषेध कर दिया। इस बात के समाधान रूप में व्यासजी ने गंगा के दूसरी ओर आवास किया, जहां रामनगर में उनका मंदिर अभी भी मिलता है।

भूगोल

रामनगर 25.28°N 83.03°E पर स्थित है। यहां की औसत ऊंचाई ६४ मीटर (२०९ फीट) है।
देवगिरि के यादव

देवगिरि के यादव (कन्नड : ಸೇವುಣರು (सेवुणरु), मराठा: देवगिरीचे यादव) 850–1334) 
भारत का एक राजवंश था जिसने अपने चरमोत्कर्ष काल में तुंगभद्रा से लेकर नर्मदा तक के भूभाग पर शासन किया जिसमें वर्तमान महाराष्ट्र, उत्तरी कर्नाटक, मध्य प्रदेश के कुछ भाग शामिल थे। उनकी राजधानी देवगिरि थी जो वर्तमान में दौलताबाद के नाम से जानी जाती है।
यादव वंश भारतीय इतिहास में बहुत प्राचीन है और वह अपना सम्बन्ध प्राचीन यदुवंशी क्षत्रियों से मानता  है। राष्टकूटों और चालुक्यों के उत्कर्ष काल में यादव वंश के राजा अधीनस्थ सामन्त राजाओं की स्थिति रखते थे। पर जब चालुक्यों की शक्ति क्षीण हुई तो वे स्वतंत्र हो गए और वर्त्तमान अाैरंगाबाद (महाराष्ट्) के क्षेत्र में स्थित देवगिरि (दौलताबाद) को केन्द्र बनाकर उन्होंने अपने उत्कर्ष का प्रारम्भ किया।
यादव वंश के संस्थापक भिल्लम पंचम ने की थी
राफेल फर्नांडीज

जीवनी

राफेल फर्नांडीज का जन्म 13 जनवरी 1940 को स्पेन की राजधानी मैड्रिड में हुआ था। उन्होंने मैड्रिड के कॉम्पुटेंस यूनिवर्सिटी से लॉ में डॉक्टरेट की डिग्री हासिल की और एक संकाय सदस्य के रूप में विश्वविद्यालय में शामिल हो गए। उन्होंने मैलागा विश्वविद्यालय में भी पढ़ाया हैं।
खेंट

खेंट (Ghent या Gant या Gent) लीज और शेल्ट (Lys and Sheldt) नदियों के मुहाने पर, ब्रुसेल्स से 31 मील उत्तर-पश्चिम में स्थित नगर (स्थिति : 510 4’ और 30 42’ पू. द.)। यह बेल्जियम के लैंडर्स राज्य की राजधानी है। इसकी स्थापना 600 ई. में इस प्रांत के प्रथम काउंट द्वारा हुई। धीरे धीरे प्रसिद्धि प्राप्त करता हुआ, यह नगर 1400 ई. में उन्नति के शिखर पर पहुँच गया। इस काल से लेकर 400 वर्ष तक खेंट का इतिहास हिंसा, विप्लव और निरंतर युद्ध का रहा है और इसी काल में स्पेन, फ्रांस और आस्ट्रिया के अधीन रहते हुए इसने अपनी आर्थिक और औद्योगिक प्रभुता खो दी; लेकिन 19वीं शताब्दी के प्रारंभ में यांत्रिक बुनाई द्वारा इसने पुन: अपनी औद्योगिक ख्याति प्राप्त कर ली।
1812 ई. में ब्रिटेन और नीदरलैंड के बीच खेंट की संधि हुई। काउंट्स का किला, गोथिज गिरजाघर, टाउनहाल तथा संत बाओ को बड़ा गिरजाघर प्राचीन वास्तुकला के स्मारक हैं। यह लिनेन और सूती वस्र के लिए संसार प्रसिद्ध है। बेल्जियम का दो तिहाई लिनेन यहाँ बुना जाता है। यह फूलों के लिए भी विख्यात है। यहाँ विश्वविद्यालय, संग्रहालय, कृषि संस्थान, रायल कंजर्वेटरी और रायल एकेडमी ऑव फाइन आर्टस्‌ हैं।
वाइरस सिन नोम्बर

वाइरस सिन नोम्बर एक विषाणु है। यह हृदय एवं फेफड़ों को प्रभावित करता है।
पौष कृष्ण षष्ठी

पौष कृष्ण षष्ठी भारतीय पंचांग  के अनुसार दसवें माह की इक्कीसवी तिथि है, वर्षान्त में अभी ६९ तिथियाँ अवशिष्ट हैं।
पेंच नदी

माचागोरा बांध (पेंच व्यपवर्तन परियोजना)

मध्यप्रदेश के छिंदवाड़ा जिला में चौरई तहसील के माचागोरा गाँव मे जल संसाधन विभाग के पेंच व्यपवर्तन परियोजना के अन्तर्गत यह बाँध गांव माचागोरा में बनाया गया है साथ ही 2 पावर प्लांट से 1320 मेगावाट की बिजली भी बनेगी जिसे आदानी ग्रुप ने पहले ही अधिग्रहण कर चुका हैँ पेंच नदी पर निर्मित यह बाँध 15 जून 2016 से बाँध पर पानी का भराव शुरू हो चुका हैँ
इस बाँध पर 8 गेट लगे हुए हैँ 41 मीटर ऊँचा यह बाँध 2017 में दायी तट मुख्य नहर ओर बायी तट मुख्य नहरो के माध्यम से खेतो तक पानी पहुचेगा। पेंच डायवर्सन प्रोजेक्ट Pench Diversion Project के नाम से इसे जाना जाता हैँ।

तोतलाडोह बाँध

यह बाँध महाराष्ट्र राज्य के नागपुर पर स्थित है इस बाँध से नागपुर में 70% पानी पीने के लिए सप्लाई किया जाता है यह बाँध नागपुर की लाइफ लाईन हैँ। इस बाँध से आस पास का क्षेत्र पूर्ण रूप से सिँचित हैँ। थर्मल पावर प्लांट के माध्यम से यह बिजली बनती हैँ।
चौहटन

इतिहास

चौहटन एक धार्मिक नगरी है।
चौहटन से 09 किलोमिटर दूर विरात्रा में माँ वाँकल का भव्य मन्दिर
है।यह राजपूतो की भोपा और नेतड जाति की कुलदेवी है तथा साथ ही में केलनोर रोड पर गौराणा माता का मंदिर हैं जो विरात्रा माता का पूर्व(पहले) का रूप हैं  
यहां पर चौहटन विधानसभा क्षैत्र से अब्दुल हादी सात बार विधायक रहे तथा वर्तमान में पदमाराम मेघवाल विधायक हैं । 
यहां पर चोहटन की पहाड़ियों में महादेव जी का मंदिर है जिसे सुइयों का मंदिर कहा जाता है इस मंदिर की एक विशेषता है कि इसमें सोमवती अमावस्या और सटा नक्षत्र होने पर एक पवित्र जल की धारा निकलती है जिसे बहुत पवित्र माना जाता है यहां पर अनेक प्रकार से साधु संतों का आवागमन होता है यहां पर महंत श्री डूंगरपुरी जी महाराज की समाधि स्थित है यहाँ अर्धकुम्भ का मेला भी भरा जाता हैं
तथा ईसी पहाड़ी पर पवित्र विष्णु पगलिया व पहाड़ी के पीछे वेर माता का मंदिर भी हैं
चोहटन के कुछ प्रमुख गांव
1 धारासार
2  शोभाला जेतमाल
3 बीजराड़
4 केलनोर
5 उपरला
6 ढोक
7 घोनिया
8 नेेतराड़
9 ईसरोल
10 देदूसर
11 नवातला जेतमाल
12 नवापुरा
13 अरबी की ग़फ़न
जाँबाज़

संक्षेप

राणा विक्रम सिंह अपनी पत्नी लक्ष्मी और दो बेटों: राजेश (फ़िरोज़ ख़ान), जो एक पुलिस अधिकारी है और अमर (अनिल कपूर) के साथ एक बहुत बड़े फ़ार्महाउस में रहते हैं। अमर एक इश्कबाज है और अपने को 'जाँबाज़' कहता है। 
राजेश अपने प्यार सीमा (श्री देवी) को खोने के एक दर्दनाक अनुभव से गुजरा है, जब उसने नशीली दवाओं की लत के कारण दम तोड़ दिया था। वह नशीली दवाओं के कारोबार से लड़ने की कसम खाता है। अंडरवर्ल्ड डॉन राजा (शक्ति कपूर), राणा के एक पुराने दोस्त की हत्या कर देता है। रेशमा (डिम्पल कपाड़िया), उनके दोस्त की बेटी, राणा के घर में शरण लेती है। रेशमा के पिता राजा से एक बड़ी शर्त (छल से) हारे थे जिसके बाद राजा ने उसे एक नकली दुर्घटना में मार दिया।
जब रेशमा उनके साथ रहने लगती है, तो अमर उसके साथ रात गुजारता है। रेशमा से छेड़छाड़ करने और उसकी जिंदगी बर्बाद करने के बाद, अमर उससे शादी करने से इंकार कर देता है। रेशमा का दिल टूट जाता है लेकिन वह अपने जीवन में आगे बढ़ना जारी रखती है। जब राणा को रेशमा के साथ अमर के रिश्ते के बारे में पता चलता है, तो वह उसे चेतावनी देता है कि रेशमा उनके परिवार के लिए उपयुक्त नहीं है। लेकिन अमर रुचि जारी रखता है और रेशमा को फार्महाउस के कर्मचारी विकास के साथ देखकर ईर्ष्या महसूस करता है। विकास और अमर के बीच लड़ाई होती है और विकास मारा जाता है। अमर अब पुलिस से बच रहा है और राजेश को उसे पकड़ने का काम सौंपा जाता है। लेकिन अंत में रेशमा अमर के पास नहीं जाती।
नेत्र सूजन

मूल और स्थान

नेत्र कैंसर प्राथमिक (जो आंख के भीतर शुरू होता है) और स्थलांतरणीय कैंसर (जो किसी अन्य अंग से आँखों में प्रसार के कारण होता है) हो सकता है स्तन कैंसर और फेफड़ों का कैंसर दो सबसे आम कैंसर हैं जिसका (अन्य अंगों से) आँखों में प्रसार होता है। रक्त का कैंसर प्रोस्टेट, गुर्दे, थाइरोइड, त्वचा, बृहदान्त्र लेकिमिया और लिंफोमा मूल के अन्य स्थान हैं .

प्रकार

नेत्र में ट्यूमर और गुहा, त्वग्पुटी की तरह सौम्य, या र्हब्दोम्योसर्कोमा और रेटिनोब्लास्टोमा की तरह घातक हो सकता है। सबसे आम पलक ट्यूमर को बेसल सेल कार्सिनोमा कहते हैं . यह ट्यूमर आँख के आसपास फैल सकता है लेकिन शायद ही कभी शरीर के अन्य भागों में बहुत कम ही फैलता है। स्क्वैमस कार्सिनोमा, कार्सिनोमा वसामय और घातक मेलेनोमा अन्य प्रकार के पलक कैंसर हैं .
वयस्कों में प्राथमिक घातक अंतःचाक्षुष ट्यूमर में उवेअल मेलेनोमा सबसे आम है। ये ट्यूमर रंजित परितारिका और रोमक देह में हो सकते हैं। रोमक देह में होने वाले ट्यूमर को कभी कभी आईरिस या रोमक देह मेलेनोमा कहा जाता है।
कैंसर वयस्कों में सामान्य प्रकार से सबसे अधिक होने वाला कैंसर प्राथमिक अंतःचाक्षुष लिंफोमा (PIOL) है जो आमतौर पर बी कोशिका का गैर होद्ग्किन की बड़ी लसीकार्बुद कोशिका है, हालांकि टी सेल लसीकार्बुद का वर्णन भी किया गया है। 
बच्चों में सबसे आम घातक अंतःचाक्षुष ट्यूमर को ' रेटिनोब्लास्टोमा कहा जाता है। उत्तर अमेरिका में प्रति वर्ष लगभग 325 बच्चों प्रभावित होते हैं, जल्दी पता लगने से 95% से अधिक के इलाज किया जा चुका है।
रेटिनोब्लास्टोमा के बाद बच्चों में नेत्र कैंसर का अगला प्रकार मेदुल्लोएपिथेलिओम (दिक्त्योमा) है जो रंजित परितारिका और आंख के उवेया में हो सकता है। 
गह्वरीय लसीकार्बुद सबसे आम हानि करता है। इस ट्यूमर का ऊतक विकृति-विज्ञान और इम्मुनोहिस्तोचेमिकल विश्लेषण के साथ बायोप्सी से निदान किया जा सकता है। नेत्र गह्वरीय लसीकार्बुद वाले अधिकांश रोगियों का उपचार विकिरण या रसायन चिकित्सा द्वारा किया जा सकता है।
नेत्र गह्वरीय त्वचाभ पुटी सौम्य कोरियोस्टोमा होते हैं जो आम तौर पर सुतुरेस जंक्शन पर मिलते हैं और फ्रोंतो जाइगोमेटिक (गाल की हड्डी) सुतुरेस में सबसे अधिक पाए जाते हैं बड़े गहरे नेत्र गह्वरीय त्वचाभ पुटी के मासपेशिओं और नेत्र तंत्रिका पर दबाव प्रभाव हो सकते हैं जिस कारण द्विदृष्टिता और दूरदृष्टि कमजोर हो सकती है

दृष्‍टि संबंधित अर्बुद विज्ञान

चाक्षुष अर्बुद विज्ञान यह बात ध्यान में रखता है कि रोगियों के लिए प्राथमिक आवश्यकता ट्यूमर का निष्कासन कर जीवन बचाना है, साथ ही साथ उपयोगी दूरदृष्टि के संरक्षण के साथ सौंदर्यप्रसाधक रूप के लिए अच्छे प्रयास करना है। आंख का ट्यूमर के इलाज आम तौर पर एक बहु विशेषता प्रयास है, नेत्ररोग विशेषज्ञ, चिकित्सा ओंकोलोगिस्ट, विकिरण विशेषज्ञ, सिर और गर्दन सर्जन / ईएनटी सर्जन, / आंतरिक दवाई / अस्पताली डॉक्टर और समर्थन स्टाफ और नर्सों का एक मुल्तिदिस्सिप्लिनारी टीम की आवशयकता होती है।

आंखों की सूजन से बचने के उपाय

आंखों की सूजन दर्दनाक, असुविधाजनक और बदसूरत हो सकती है। लेकिन यह स्थिति हमेशा ठीक नहीं की जा सकती है। तो, आपको सूजन के जोखिम को कम करने के लिए उपाय करना होगा। कुछ सामान्य उपाय हैं:
1. नियमित रूप से अपना चेहरा धोये
2. सोने से पहले अपनी आंखों से मेकअप हटा दें
3. गंदे हाथों से अपनी आंखें ना रगड़ें
4. आंखों में लाली और दर्द होने पर सावधानीपूर्वक ध्यान दें
5. डैंड्रफ नियंत्रण करे, क्योंकि यह सूजन का खतरा भी बढ़ाता है
२०९३ ईसा पूर्व

२०९३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०९३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
शारीरिक फिटनेस

शारीरिक फिटनेस  के अंतर्गत दो संबंधित अवधारणाएं होती हैं : सामान्य फिटनेस (स्वास्थ्य और तंदुरुस्ती की एक स्थिति) और विशिष्ट फिटनेस (खेल या व्यवसायों के विशिष्ट पहलुओं को करने की योग्यता पर आधारित कार्योन्मुखी परिभाषा). सामान्यतः शारीरिक फिटनेस व्यायाम, सही आहार और पर्याप्त आराम के द्वारा हासिल हो जाती है। यह जीवन का एक महत्वपूर्ण हिस्सा है।
बीते वर्षों में, फिटनेस को सामान्यतः बिना अधिक थकान के दिन की गतिविधियों को पूरा करने की क्षमता के रूप में परिभाषित किया जाता था। हालांकि, स्वचालन के कारण आराम का समय बढ़ा, औद्योगिक क्रांति के बाद जीवन शैली में परिवर्तन से यह परिभाषा अपर्याप्त हो गई। इन दिनों, शारीरिक फिटनेस को कार्य और आराम की गतिविधियों को दक्षता और प्रभावी ढंग से करने, स्वस्थ होने, कम गतिज बीमारियों की प्रतिरोधक शक्ति, तथा आकस्मिक स्थितियों का सामना करने की शारीरिक क्षमता का मापदंड माना जाता है।
मंगलकाव्य

मङ्गलकाव्य बांग्ला साहित्य के मध्ययुग में रचित एक विशेष प्रकार का धर्मविषयक आख्यान काव्य है।

सार संक्षेप

मङ्गलकाव्य साधारणतः किसी हिन्दू देवता या देवी पर केन्द्रित होता है। ये देवी या देवता मूलतः बंगाल के स्थानीय देवी-देवता थे (जैसे, मनसा)। इस कारण इनका वेद पुराण आदि ग्रन्थों में उल्लेख नहीं मिलता।

रचनापद्धति

मङ्गलकाव्य ४ भागों में रचे गए हैं - वन्दना, कारण, देवखण्ड तथा नरखण्ड।
कोटायक प्रांत

कोटायक आर्मेनिया का एक प्रांत है। इसकी जनसंख्या 241,337 है। यह आबादी देश की कुल आबादी का 8.0% है। यहां का जनसंख्या घनत्व ११४.९/km² (२९७.६/sq mi) है। यहां की राजधानी ह्राज़दान है।
ताइफ़

लोग

ताइफ़ शहर में अधिकतर  सल्फ़ी मुस्लिम रहते हैं। यहाँ भारतीय उपमहाद्वीप,बांग्लादेश, पाकिस्तान,तुर्की और अन्य अरब देशों के भी कुछ लोग कार्यरत हैं।

इतिहास

ताइफ़ क्षेत्र में ६वीं सदी ईसवी में बनू थ़कीफ़​ (Banu Thakif, बिंदु वाले 'थ़' के उच्चारण पर ध्यान दें) क़बीले का ज़ोर था जो 'हवाज़िन' नामक बदू क़बीले की उपशाखा थी। शहर के बीच में एक धार्मिक स्थल था जहाँ इस्लाम-पूर्व के मूल अरबी धर्म की 'अल्लात देवी' (اللات‎‎) पूजी जाती थी, जिसे 'ताइफ़ की देवी' भी कहा जाता था। इस कारण से ताइफ़ एक तीर्थस्थल भी था। सन् ६३० में पैग़म्बर मुहम्मद की मुस्लिम फ़ौजों ने हुनैन के युद्ध में ताइफ़ के पास ही हुनैन में हवाज़िन क़बीले और उनकी उपशाखा बनू थ़कीफ़ से लड़ाई की। मुस्लिमों की जीत हुई और उन्होंने बढ़कर ताइफ़ को घेर लिया। कुछ देर तो ताइफ़ शहर अपनी रक्षा में डटा रहा लेकिन ६३१ में आत्म-समर्पण की सोचने लगा। उन्होंने मुस्लिम बनना स्वीकार लिया और मुहम्मद ने शहर में आकर अल्लात का मंदिर तुड़वा दिया।
मध्यकाल में १५१७ में मक्का के शरीफ़ का यहाँ शासन था लेकिन उसने उस्मानी साम्राज्य के सुल्तान सलीम प्रथम को आत्म-समर्पण कर दिया। पूरे हिजाज़ क्षेत्र में मक्का और मदीना के शहरों के साथ-साथ ताइफ़ भी उस्मानी साम्राज्य में आ गया। लगभग तीन शताब्दियों तक यह उस्मानियों के पास रहा। १८०२ में यहाँ अरब विद्रोह हुआ जिसके लड़ाके सउद परिवार के समर्थक थे। सउदियों ने ताइफ़ पर क़ब्ज़ा कर लिया लेकिन उस्मानी अपने आप पर मक्का-मदीना के रक्षक होने का गर्व करते थे और उन्होंने मिस्र में अपने अधीन राज्यपाल मुहम्मद अली से मदद लेकर १८१३ में ताइफ़ पर फिर से नियंत्रण ले लिया। उन्होंने शहर की काफ़ी मरम्मत करवाई और नया किला और सैनिक छावनी भी बनाई।
१९१६ में हिजाज़ के हाशमी परिवारों ने, जिनमें मक्का का शरीफ़ हुसैन इब्न अली का पुत्र अब्दुल्लाह सैनिक नेता था, उस्मानियों के ख़िलाफ़ विद्रोह किया। उन्होंने ताइफ़ २२ सितम्बर को जीत लिया और 'हिजाज़ राजशाही' घोषित कर दी। फ़ौरन ही पड़ोस के नज्द क्षेत्र के सउद परिवार के साथ उनके तनाव चढ़ने लगे और हाश्मी-सउदी झड़प हुई। १९१९ में उनमें आपसी समझौते से लड़ाई बंद हुई लेकिन १९२४ में तैयारी कर के सउदियों ने अपने समर्थक 'इख़्वान​' नामक लड़कों के झुंडों से ताइफ़ पर हमला करवाया। हिजाज़ के राजा के पुत्र पर ताइफ़ की रक्षा का ज़िम्मा था लेकिन इख़्वानियों को आते देख वह डर से भाग खड़ा हुआ और उसके ३०० से अधिक सैनिक मारे गए। १९२६ में अब्दुल अज़ीज़ अल-सउद पूरे हिजाज़ का भी शासक घोषित हुआ। १९३२ में 'सउदी अरब राजशाही' घोषित हुई और ताइफ़ उसका भाग था। राजा का देहांत ९ नवम्बर १९५३ में ताइफ़ में ही हुआ। १९४० के दशक के बाद सउदी अरब ने इस शहर का बहुत आधुनिकरण किया और राजमार्ग के ज़रिये जाज़ान (जाज़ान प्रान्त) और अबहा (असीर प्रान्त) के शहरों से भी जोड़ा।

मौसम

ताइफ़ में जनवरी में औसत तापमान १० सेंटीग्रेड से २१ सेंटीग्रेड के बीच रहता है जबकि जुली में यह २३ सेंटीग्रेड से ३४ सेंटीग्रेड के बीच होता है। अगर अधिकतम और न्यूनतम तापमान देखा जाए तो यहाँ तापमान ४५ सेंटीग्रेड से लेकर -१ सेंटीग्रेड (यानि शून्य से कम) मापा जा चुका है।
न्यू इंग्लैंड

न्यू इंग्लैंड (अंग्रेज़ी: New England) संयुक्त राज्य अमेरिका का एक भौगोलिक क्षेत्र है जिसमें पूर्वोत्तर संयुक्त राज्य के छह राज्य शामिल हैं: मेन, वरमॉण्ट, न्यू हैम्पशायर, मैसाचुसेट्स, रोड आइलैंड और कनेक्टिकट। यह न्यूयॉर्क से पश्चिम और दक्षिण में सीमा रखता है और कनाडाई प्रान्तों न्यू ब्रंसविक और क्यूबेक से क्रमशः उत्तर-पूर्व और उत्तर में। मैसाचुसेट्स की राजधानी बोस्टन, न्यू इंग्लैंड का सबसे बड़ा शहर है।
1620 में पहले अंग्रेज लोग मैसाचुसेट्स में बसना शुरू हुए थे। 18वीं शताब्दी के अंत में, न्यू इंग्लैंड कॉलोनियों के राजनीतिक नेताओं ने नए कर लागू करने के ब्रिटेन के प्रयासों के प्रति प्रतिरोध शुरू किया। इस टकराव ने 1775 में अमेरिकी क्रांतिकारी युद्ध की पहली लड़ाई और वसंत 1776 में इस क्षेत्र से ब्रिटिश अधिकारियों के निष्कासन का नेतृत्व किया। संयुक्त राज्य अमेरिका में गुलामी को खत्म करने के लिए इस क्षेत्र ने आंदोलन में प्रमुख भूमिका निभाई। यह अमेरिका का पहला क्षेत्र भी था जिसमें औद्योगिक क्रांति का बदलाव हुआ।
न्यू इंग्लैंड की भौगोलिक भूगोल विविध है। दक्षिणपूर्व न्यू इंग्लैंड संकीर्ण तटीय मैदान है, जबकि पश्चिमी और उत्तरी क्षेत्रों में एपलाशियन पर्वतमाला के उत्तरी छोर के चोटियों का प्रभुत्व है। 2010 में, न्यू इंग्लैंड की आबादी 1,44,44,865 थी। मैसाचुसेट्स सबसे अधिक आबादी वाला राज्य है, जबकि वरमोंट कम से कम आबादी वाले राज्य है। श्वेत अमेरिकी कुल जनसंख्या के 83.4% हैं। अंग्रेज़ी घर पर बोली जाने वाली सबसे आम भाषा है। 81.3% निवासी घर पर केवल अंग्रेज़ी ही बोलते हैं। 2015 तक, न्यू इंग्लैंड की जीडीपी 953.9 अरब डॉलर थी।
अन्तरराष्ट्रीय वाणिज्य मण्डल

संरचना

अन्तरराष्ट्रीय वाणिज्य मण्डल के अन्तर्गत परिषद्, कार्यकारी बोर्ड, राष्ट्रीय समितियां और समूह, कांग्रेस सम्मेलन और अंतरराष्ट्रीय सचिवालय सम्मिलित हैं। आईसीसी का शासी निकाय परिषद है, जिसकी प्रत्येक वर्ष दो बैठकें होती हैं। शासी निकाय के सदस्य राष्ट्रीय समितियों द्वारा मनोनीत होते हैं। शासी निकाय दो वर्ष के लिये सभापति और उप-सभापति का चुनाव करता है। कार्यकारी बोर्ड में 15-30 सदस्य होते हैं, जो परिषद के द्वारा तीन वर्ष के लिये चुने जाते हैं। बोर्ड के सदस्य आईसीसी की विभिन्न गतिविधियों में समन्वय स्थापित करने के उद्देश्य से वर्ष में कम-से-कम तीन बैठकें करते हैं। राष्ट्रीय समितियां और समूह अपने-अपने राष्ट्रीय घटकों से जुड़े विषयों का विश्लेषण करते हैं तथा आईसीसी की नीतियों की ओर लोगों तथा सरकार का ध्यान खींचते हैं।
नबीनगर प्रखण्ड (औरंगाबाद)

औरंगाबाद, बिहार का एक प्रखण्ड। करीब 4,380 मेगावॉट वाले नबीनगर बिजलीघर में एनटीपीसी (राष्ट्रीय तापविद्युत निगम लिमिटेड) की करीब आधी हिस्सेदारी है।